***Mónosbél Községi Önkormányzat***

***Képviselő-testülete***

*3345 Mónosbél, Kossuth L. u. 3.*

*Tel.: 36/ 554-087*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Mónosbél Községi Önkormányzat***

***Képviselő-testület***

***2023. február 15-i ülésének***

***J E G Y Z Ő K Ö N Y V E***

**Jegyzőkönyv**

**Készült:** Mónosbél Községi Önkormányzat Képviselő-testületének 2023. február 15. napján 14.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Napirend**

1. Bélapátfalvai Gyermekjóléti és Szociális Társulás 2023. évi költségvetésének megtárgyalása
2. Bélapátfalvai Közös Önkormányzati Hivatal 2023. évi költségvetésének elfogadása
3. Mónosbél Község Önkormányzat 2023. évi költségvetéséről szóló rendelet elfogadása
4. A temetőről és a temetkezés rendjéről szóló önkormányzati rendelet megalkotása
5. A hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítésének engedélyezéséről, és a többletszolgáltatás ellentételezéseként fizetendő díj mértékéről szóló önkormányzati rendelet megalkotása
6. 2023. évi közművelődési szolgáltatási terv elfogadása
7. A polgármester 2023. évi szabadságolási terve
8. Egyéb ügyek, indítványok

|  |  |  |
| --- | --- | --- |
| ***Határozat száma*** | ***Tárgya*** | ***Határozat határideje*** |
| 9/2023. (II.15.) | Bélapátfalvai Gyermekjóléti és Szociális Társulás 2023. évi költségvetésének megtárgyalása | 2023. február 15. |
| 10/2023. (II.15.) | Bélapátfalvai Közös Önkormányzati Hivatal 2023. évi költségvetésének elfogadása | 2023. február 15. |
| 11/2023. (II.15.) | Mónosbél Község Önkormányzat saját bevételei és az adósságot keletkeztető ügyletekből eredő fizetési kötelezettségei 2020. évet követő három évre várható összegének elfogadása | 2023. február 15. |
| 12/2023. (II.15.) | 2023. évi közművelődési szolgáltatási terv elfogadása | 2023. március 1. |
| 13/2023. (II.15.) | A polgármester 2023. évi szabadságolási terve | 2023. február 15. |
| 14/2023. (II.15.) | Mónosbél, 89. hrsz-ú ingatlan bérbeadása | 2023. március 1. |
| 15/2023. (II.15.) | Mónosbél, 305 és 301/1 hrsz alatti ingatlanok telekhatár rendezése | 2023. június 30. |
| 16/2023. (II.15.) | Mónosbéli Gyermekotthonnal kapcsolatban tanulmány készítése | 2023. április 1. |
| 17/2023. (II.15.) | Mónosbél, 262/5. hrsz-ú ingatlan értékesítése | 2023. április 30. |

|  |  |
| --- | --- |
| ***Rendelet száma*** | ***Tárgya*** |
| 3/2023 (II.17.) | a 2023. évi költségvetéséről |
| 4/2023.(II.17.) | a temetőről és a temetkezés rendjéről |
| 5/2023. (II.17.) | a hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítésének engedélyezéséről, és a többletszolgáltatás ellentételezéseként fizetendő díj mértékéről |

Mónosbél, 2023. február 15.

Varga Sándorné Dudásné dr. Géczi Erika

polgármester jegyző

**Jegyzőkönyv**

**Készült:** Mónosbél Községi Önkormányzat Képviselő-testületének 2023. február 15. napján 14.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Jelen vannak:** Varga Sándorné polgármester

Antal József alpolgármester

Surányi Józsefné önkormányzati képviselő

Dr. Országh-Matisz Lilla önkormányzati képviselő

Hajnákné Koós Zsuzsanna önkormányzati képviselő

**Hivatalból jelen van:** Dudásné dr. Géczi Erika jegyző

Szabó Orsolya jegyzőkönyvvezető

Varga Sándorné polgármester:

Köszönti a képviselő-testület tagjait és Dudásné dr. Géczi Erika jegyzőt.

A jelenléti ív alapján megállapítja, hogy az 5 fő képviselő-testületi tag közül 5 fő megjelent. A döntéshozatalban résztvevők száma: 5 fő, az ülést határozatképesnek nyilvánítja és megnyitja.

Javaslatot tesz a napirendek alábbi sorrendben történő megtárgyalására.

**NAPIREND**

1. Bélapátfalvai Gyermekjóléti és Szociális Társulás 2023. évi költségvetésének megtárgyalása
2. Bélapátfalvai Közös Önkormányzati Hivatal 2023. évi költségvetésének elfogadása
3. Mónosbél Község Önkormányzat 2023. évi költségvetéséről szóló rendelet elfogadása
4. A temetőről és a temetkezés rendjéről szóló önkormányzati rendelet megalkotása
5. A hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítésének engedélyezéséről, és a többletszolgáltatás ellentételezéseként fizetendő díj mértékéről szóló önkormányzati rendelet megalkotása
6. 2023. évi közművelődési szolgáltatási terv elfogadása
7. A polgármester 2023. évi szabadságolási terve
8. Egyéb ügyek, indítványok

Mónosbél Községi Önkormányzat Képviselő-testülete a napirend megtárgyalását 5 igen szavazattal elfogadta.

**I. NAPIREND**

**Bélapátfalvai Gyermekjóléti és Szociális Társulás 2023. évi költségvetésének megtárgyalása**

Varga Sándorné polgármester:

Ismerteti a képviselő-testület tagjaival a Bélapátfalvai Gyermekjóléti és Szociális Társulás és intézménye 2023. évi költségvetési tervét. A Társulás bevételeinek és kiadásainak részletezését az előterjesztés tartalmazza. Elmondja, hogy Mónosbél településnek 195.661 Ft-tal kell hozzájárulnia a Társulás költségvetéséhez.

Kéri a képviselő-testület tagjait, hogy szavazzanak a Bélapátfalvai Gyermekjóléti és Szociális Társulás és intézménye 2023. évi költségvetéséről az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**9/2023. (II.15.) sz. Képviselő-testületi határozat**

Mónosbél Községi Önkormányzat Képviselő-testülete megtárgyalta és elfogadta a Bélapátfalvai Gyermekjóléti és Szociális Társulás és intézménye 2023. évi költségvetését.

Határidő: 2023. február 15.

Felelős: polgármester

**II. NAPIREND**

**Bélapátfalvai Közös Önkormányzati Hivatal 2023. évi költségvetésének elfogadása**

Varga Sándorné polgármester:

Tájékoztatja a képviselő-testület tagjait, hogy Bélapátfalva Város Önkormányzat kapja a működéséhez a normatívát. Bélapátfalvai Közös Önkormányzati Hivatal, Bükkszentmárton és Mónosbél önkormányzatok a Hivatal működésére nem kapnak támogatást, de nem is kell a Hivatal működéséhez hozzájárulniuk.

Kérdezi a Képviselő-testület tagjait, hogy van-e kérdés, észrevétel.

Kéri a képviselő-testület tagjait, hogy szavazzanak a Bélapátfalvai Közös Önkormányzati Hivatal 2023. évi költségvetéséről az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**10/2023. (II.15.) sz. Képviselő-testületi határozat**

Mónosbél Községi Önkormányzat Képviselő-testülete megtárgyalta és elfogadta a Bélapátfalvai Közös Önkormányzati Hivatal 2023. évi költségvetését.

Határidő: 2023. február 15.

Felelős: polgármester

**III. NAPIREND**

**Mónosbél Község Önkormányzat 2023. évi költségvetéséről szóló rendelet elfogadása**

Varga Sándorné polgármester

Elmondja, hogy a költségvetés tervezéséről szóló előterjesztést és rendelet-tervezetet minden képviselő-testületi tag megkapta. Sajnos a rezsi díjakkal nem tudnak előre tervezni. A civil szervezet támogatásra 560.000 Ft összeg szerepel a költségvetésben. Az önkormányzat 1.000.000 Ft tartalékkel rendelkezik.

Kérdezi a Képviselő-testület tagjait, hogy van-e kérdés, észrevétel.

Kéri a képviselő-testület tagjait, hogy szavazzanak Mónosbél Községi Önkormányzat 2023. évi költségvetéséről a rendelet-tervezet szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal elfogadta Mónosbél Községi Önkormányzat Képviselő-testületének **3/2023.(II.17.)** önkormányzati rendeletét **a 2023. évi költségvetéséről**. (**1. melléklet**)

Varga Sándorné polgármester:

Tájékoztatja a képviselő-testületi tagokat, hogy az önkormányzat saját bevételeit és az adósságot keletkeztető ügyletekből eredő fizetési kötelezettségei 2023. évet követő három évre várható összegének tervezetéről szóló határozati javaslatot minden képviselő-testületi tag megkapta.

Kéri a képviselő-testület tagjait, hogy szavazzanak az önkormányzat saját bevételei és az adóságot keletkeztető ügyletekből eredő fizetési kötelezettségei 2023. évet követő három évre várható összegéről a határozati javaslat szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**11/2023. (II.15.) sz. Képviselő-testületi határozat**

Bélapátfalva Város Önkormányzat Képviselő-testülete az államháztartásról szóló 2011. évi CXCV. törvény 29/A. § és a Magyarország gazdasági stabilitásáról szóló 2011. évi CXCIV. törvény 10. § (3) bekezdése alapján az önkormányzat saját bevételei és az adósságot keletkeztető ügyletekből eredő fizetési kötelezettségei 2023. évet követő három évre várható összegét a következők szerint állapítja meg:

|  |  |  |  |  |
| --- | --- | --- | --- | --- |
| **Megnevezés** | **2023. év** | **2024. év** | **2025. év** | **2026. év** |
| **Saját bevételek** |  |  |  |  |
| a helyi adóból és a települési adóból származó bevétel | 89 800 000 | 89 800 000 | 89 800 000 | 89 800 000 |
| az önkormányzati vagyon és az önkormányzatot megillető vagyoni értékű jog értékesítéséből és hasznosításából származó bevétel | 5 909 511 | 5 909 511 | 5 909 511 | 5 909 511 |
| az osztalék, a koncessziós díj és a hozambevétel | 0 | 0 | 0 | 0 |
| a tárgyi eszköz és az immateriális jószág, részvény, részesedés, vállalat értékesítéséből vagy privatizációból származó bevétel | 0 | 0 | 0 | 0 |
| bírság-, pótlék- és díjbevétel | 500 000 | 500 000 | 500 000 | 500 000 |
| a kezesség-, illetve garanciavállalással kapcsolatos megtérülés | 0 | 0 | 0 | 0 |
| **Adósságot keletkeztető ügyletekből eredő fizetési kötelezettségek** | 0 | 0 | 0 | 0 |
| hitel, kölcsön felvétele, átvállalása a folyósítás, átvállalás napjától a végtörlesztés napjáig, és annak aktuális tőketartozása | 0 | 0 | 0 | 0 |
| [**a számvitelről szóló törvény**](https://optijus.hu/optijus/lawtext/A0000100.TV/tvalid/2017.11.21./tsid/) (a továbbiakban: [**Szt.**](https://optijus.hu/optijus/lawtext/A0000100.TV/tvalid/2017.11.21./tsid/)) szerinti hitelviszonyt megtestesítő értékpapír forgalomba hozatala a forgalomba hozatal napjától a beváltás napjáig, kamatozó értékpapír esetén annak névértéke, egyéb értékpapír esetén annak vételára | 0 | 0 | 0 | 0 |
| váltó kibocsátása a kibocsátás napjától a beváltás napjáig, és annak a váltóval kiváltott kötelezettséggel megegyező, kamatot nem tartalmazó értéke | 0 | 0 | 0 | 0 |
| az [**Szt.**](https://optijus.hu/optijus/lawtext/A0000100.TV/tvalid/2017.11.21./tsid/) szerint pénzügyi lízing lízingbevevői félként történő megkötése a lízing futamideje alatt, és a lízingszerződésben kikötött tőkerész hátralévő összege | 0 | 0 | 0 | 0 |
| a visszavásárlási kötelezettség kikötésével megkötött adásvételi szerződés eladói félként történő megkötése - ideértve az [**Szt.**](https://optijus.hu/optijus/lawtext/A0000100.TV#sid) szerinti valódi penziós és óvadéki repóügyleteket is - a visszavásárlásig, és a kikötött visszavásárlási ár | 0 | 0 | 0 | 0 |
| a szerződésben kapott, legalább háromszázhatvanöt nap időtartamú halasztott fizetés, részletfizetés, és a még ki nem fizetett ellenérték | 0 | 0 | 0 | 0 |
| hitelintézetek által, származékos műveletek különbözeteként az Államadósság Kezelő Központ Zrt.-nél (a továbbiakban: ÁKK Zrt.) elhelyezett fedezeti betétek, és azok összege | 0 | 0 | 0 | 0 |

Határidő: 2023. február 15.

Felelős: polgármester

**IV. NAPIREND**

**A temetőről és a temetkezés rendjéről szóló önkormányzati rendelet megalkotása**

Varga Sándorné polgármester

Elmondja, hogy a temetői díjak véleményezése megtörtént és az Országos Fogyasztóvédelmi Egyesület Heves Megyei Szervezete megfelelőnek találta a meghatározott díjakat.

Kérdezi a Képviselő-testület tagjait, hogy van-e kérdés, észrevétel.

Kéri a képviselő-testület tagjait, hogy szavazzanak a temetőről és a temetkezés rendjéről a rendelet-tervezet szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal elfogadta Mónosbél Községi Önkormányzat Képviselő-testületének **4/2023.(II.17.)** önkormányzati rendeletét **a temetőről és a temetkezés rendjéről**. (**2. melléklet**)

**V. NAPIREND**

**A hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítésének engedélyezéséről, és a többletszolgáltatás ellentételezéseként fizetendő díj mértékéről szóló önkormányzati rendelet megalkotása**

Varga Sándorné polgármester

Elmondja, hogy a rendelet felülvizsgálata vált indokolttá, mely alapján új rendelet megalkotására került sor. Ismerteti a fizetendő díjakat.

Kérdezi a Képviselő-testület tagjait, hogy van-e kérdés, észrevétel.

Kéri a képviselő-testület tagjait, hogy szavazzanak a hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítésének engedélyezéséről, és a többletszolgáltatás ellentételezéseként fizetendő díj mértékéről szóló önkormányzati rendelet a rendelet-tervezet szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal elfogadta Mónosbél Községi Önkormányzat Képviselő-testületének **5/2023.(II.17.)** önkormányzati rendeletét **a hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítésének engedélyezéséről, és a többletszolgáltatás ellentételezéseként fizetendő díj mértékéről.** (**3. melléklet**)

**VI. NAPIREND**

**2023. évi közművelődési szolgáltatási terv elfogadása**

Elmondja, hogy a feladatellátó az általa nyújtott közművelődési alapszolgáltatás megszervezéséhez éves szolgáltatási tervet készít a tárgyév március 1-jéig.

Az éves szolgáltatási terv tartalmazza a tervezett közösségi programok, tevékenységek és folyamatok megnevezését, ezek céljának rövid leírását, az egyes közösségi tevékenységek közművelődési alapszolgáltatásokba való besorolását, a közösségi tevékenység rendszerességét vagy tervezett időpontját és a résztvevők tervezett számát, valamint a helyi lakosság közösségi tevékenységek megtervezésében, megvalósításában és értékelésében való részvételének módjait.

Kéri a képviselő-testület tagjait, hogy szavazzanak a 2023. évi közművelődési szolgáltatási terv elfogadásáról az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**12/2023. (II.15.) Képviselő-testületi határozat**

Mónosbél Községi Önkormányzat Képviselő-testülete Mónosbél Község melléklet szerinti 2023. évi szolgáltatási tervét megtárgyalta és elfogadta. **(4. melléklet)**

Határidő: 2023. március 1.

Felelős: polgármester

**VII. NAPIREND**

**A polgármester 2023. évi szabadságolási terve**

Varga Sándorné polgármester:

Elmondja, hogy az Ügyrendi Bizottság tárgyalta a napirendi pontot, kéri a bizottság elnökét, hogy tájékoztassák a képviselő-testület tagjait az elhangzottakról.

Surányi Józsefné bizottság elnöke:

A bizottság tárgyalta a polgármester 2023. évi szabadságolási tervét és egyhangúlag elfogadásra javasolja a képviselő-testület tagjainak.

Varga Sándorné polgármester:

Kéri a képviselő-testület tagjait, hogy szavazzanak a polgármester 2023. évi szabadságolási tervéről az előterjesztés szerint.

A polgármester személyes érintettség miatt nem vett részt a szavazásban.

A döntéshozatalban résztvevők száma 4 fő.

Mónosbél Községi Önkormányzat Képviselő-testülete 4 igen szavazattal az alábbi határozatot fogadta el:

**13/2023. (II.15.) sz. Képviselő-testületi határozat**

Mónosbél Községi Önkormányzat Képviselő-testülete Varga Sándorné főállású polgármester 2023. évi szabadságának ütemezését a mellékelt szabadságolási terv alapján jóváhagyja **(5. melléklet)**.

Határidő: 2023. december 31.

Felelős: polgármester

**VIII. NAPIREND**

**Egyéb ügyek, indítványok**

Varga Sándorné polgármester:

Elmondja, hogy a Mónosbél, 89. hrsz-ú ingatlant Fábián Dávid mónosbéli lakos szeretné kibérelni, méhek tartása céljából. Javasolja az ingatlan bérbeadását 1 Ft/m2/év áron, 2023. március 1-től, 5 év időtartamra. Kérdezi a Képviselő-testület tagjait van-e kérdés, észrevétel.

Kéri a Képviselő-testület tagjait, hogy szavazzanak a Mónosbél, 89. hrsz-ú ingatlan bérbeadásáról Fábián Dávid részére.

A döntéshozatalban résztvevők száma 5 fő

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**14/2023. (II.15.) sz. Képviselő-testületi határozat**

Mónosbél Községi Önkormányzat Képviselő-testülete úgy döntött, hogy Mónosbél, 89. hrsz-ú ingatlant bérbe adja - méhek tartására - Fábián Dávid (3345 Mónosbél, Petőfi S. u. 13.) részére 1 Ft/m2/év áron, 2023. március 1-től 5 év időtartamra.

A Képviselő-testület felhatalmazza Varga Sándorné polgármestert az adásvételi szerződés aláírására.

Határidő: 2023. március 1. Felelős: polgármester

Varga Sándorné polgármester:

Elmondja, hogy a Mónosbél, 305 hrsz. alatti ingatlanon befektető által kivitelezett fejlesztés valósulna meg, melyet jelenleg akadályoz, hogy a vele határos 301/1 hrsz. alatti ingatlanon található vasúti vágány szükséges védőtávolsága nem biztosított. A védőtávolság biztosítása a két ingatlan közötti telekhatár-rendezéssel lehetséges, melyet jelenleg a hatályos szabályozási tervlapon a telekhatáron húzódó övezeti határ akadályoz. A településrendezési eszközök módosításával az övezeti határ áthelyezhető, így a beruházás megvalósítható.

Varga Sándorné polgármester:

Kéri a képviselő-testület tagjait, hogy szavazzanak a Mónosbél, 305 és 301/1 hrsz-ú ingatlanok telekhatár-rendezéséről az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**15/2023. (II.15.) Képviselő-testületi határozat**

Mónosbél Község Önkormányzat Képviselő-testülete megtárgyalta a „Mónosbél Község Helyi Építési Szabályzatáról szóló 12/2006. (VII.27.) önkormányzati rendelet módosításáról, egyúttal a Mónosbél, 301/1. és 305. hrsz. alatti ingatlanok kiemelt fejlesztési területté nyilvánításáról” szóló előterjesztést és az alábbi határozatott hozza:

1. Mónosbél Község Önkormányzat Képviselő-testülete támogatja a Mónosbél, belterület 305 és 301/1 hrsz. alatti ingatlanok tervezett telekhatár-rendezés kapcsán a tárgyi ingatlanok közötti övezeti határ módosítását.
2. A képviselő-testület a fenti célok megvalósulása érdekében úgy dönt, hogy módosítani kívánja a hatályos településrendezési eszközeit.
3. A tárgyi fejlesztéssel érintett területet, úgymint a Mónosbél belterület 301/1 és 305 hrsz. alatti ingatlanokat kiemelt fejlesztési területté nyilvánítja.
4. Felkéri a Polgármestert a módosítási folyamat elindítására.

Határidő: 2023. június 30.

Felelős: polgármester

Varga Sándorné polgármester:

Elmondja, hogy 2023. február 2-án egyeztetés történt a Mónosbéli Gyermekotthon vezetőségével, ahol jelen volt Horváth László országgyűlési képviselő is. Javasolja, hogy készüljön tanulmány arra vonatkozóan, hogy adottak-e a feltételek a gyermekotthon üzemeltetésére.

Javasolja a tanulmányban az alábbi kérdések felvetését. „A településen a gyermekotthonban élő gyermekek létszáma a településen elő lakosok létszám arányában elfogadható-e? Mónosbél község településen biztosított-e a gyermekotthonban élő gyermekek részére a kimenő idejükben a szabadidő kulturált hasznos eltöltése?”

Antal József önkormányzati képviselő:

Elmondja, hogy fontosnak tartsa, hogy a problémás gyerekek időben ki legyen emelve.

Varga Sándorné polgármester:

Kéri a képviselő-testület tagjait, hogy szavazzanak a Mónosbéli Gyermekotthon működésével kapcsolatos tanulmány elkészíttetéséről.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**16/2023. (II.15.) Képviselő-testületi határozat**

Mónosbél Község Önkormányzat Képviselő-testülete megtárgyalta és úgy döntött, hogy tanulmányt készíttet a Mónosbéli Gyermekotthon működésével kapcsolatban.

A Képviselő-testület felhatalmazza Varga Sándorné polgármestert a tanulmánnyal elkészíttetésével.

Határidő: 2023. április 1.

Felelős: polgármester

Varga Sándorné polgármester:

Javasolja a Mónosbél, 262/5. hrsz-ú ingatlan (Kastély kert) értékesítését értékbecslés alapján. Erre az ingatlanra már volt vételi szándék, de a kérelmező azóta sem jelentkezett.

Kérdezi a Képviselő-testület tagjait, van-e kérdés észrevétel. Kéri, hogy szavazzanak a Mónosbél, 262/5. hrsz-ú ingatlan versenyeztetés útján történő eladásáról.

Döntéshozatalban résztvevők száma: 5 fő

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**17/2023. (II.15.) sz. Képviselő-testületi határozat**

Mónosbél Községi Önkormányzat Képviselő- testülete úgy döntött, hogy a Mónosbél, 262/5. hrsz-ú ingatlant értékesíteni kívánja versenyeztetés útján. A Képviselő-testület felhatalmazza Varga Sándorné polgármestert az eljárás előkészítésére.

Határidő: 2023. április 30.

Felelős: polgármester

Varga Sándorné polgármester:

Elmondja, hogy a szociális tűzifát 16 m3-re egészítette ki az önkormányzat, így minden igényelő háztartás 1 m3 szociális tűzifában részesült.

A településfásítási program keretében 30 db fa igénylése sikerült, ebből 10 db eperfa és 20 db szilfa kerül megvásárlásra.

Antal József önkormányzati képviselő:

Kérdezi, hogy a községben a mozgóárusok rendelkeznek-e valamilyen engedéllyel.

Elmondja, hogy a forrás közelében veszélyes helyen parkolnak az autókkal.

Az Arany János út és a Kossuth út kereszteződésben hiányzik a tábla.

A 2507 úton a mikófalvi elágazás előtt és után 100 méteres részen záróvonal felfestését javasolja, a balesetek elkerülése érdekében.

Varga Sándorné polgármester:

Elmondja, hogy a mozgóárusok közterület használati engedéllyel rendelkeznek.

A tábláról tudomása van, meg van rendelve.

A kereszteződéssel kapcsolatban levelet írtunk a közútkezelőnek, de nem érkezett rá válasz.

Hajnákné Koós Zsuzsanna önkormányzati képviselő:

Elmondja, hogy a Rákóczi úti buszmegállóba kihelyezett lámpa nem működik.

Varga Sándorné polgármester:

Tudomása van a hibáról, meg fogja nézetni egy villanyszerelővel.

Dr. Országh-Matisz Lilla önkormányzati képviselő:

Kérdezi, hogy a Rózsa úti útsüllyedés kijavítására jött-e válasz.

Varga Sándorné polgármester:

Nem jött még rá válasz.

Varga Sándorné polgármester:

Kérdezi a képviselő-testület tagjait van-e kérdés, észrevétel.

Mivel más ügy, indítvány nem volt, megköszöni a képviselő-testület tagjainak az ülésen való részvételt, az ülést bezárja.

k.m.f.

Varga Sándorné Dudásné dr. Géczi Erika

polgármester jegyző